
(A berni Protokoll-per tanulságai.) 


A legutóbbi évtizedekben a pánjudaista törekvésekre, a zsidó világhatalmi 
tervekre mért legsúlyosabb csapások egyike a bázeli első cionista világkongresszuson 
készült Jegyzőkönyvek nyilvánosságra jutása volt. Egyszerre váratlanul itt álltak az 
ámuló világ előtt az örök zsidó álmok. Napvilágra kerültek a zsidó világhatalmi politika 
rejtett eszközei és jól leplezett módszerei. Megmutatkozott a zsidó nép igazi arculata. 
A Jegyzőkönyvek kimeríthetetlen forrásai az eredeti zsidó gondolkodásnak s mint 
ilyenek felbecsülhetetlenül sok értékes adatot szolgáltatnak a zsidóság lélek- és 
erkölcsrajzának kialakításához. 

A Jegyzőkönyvek napfényre jutása úgy érintette a zsidóságot, mint a 
hadsereget, amikor legrejtettebb haditervei a szemben álló tábor kezébe kerülnek. A 
nemzsidó népek határtalan együgyűségére semm isem jellemzőbb, mint az, hogy 
ámbár birtokukban volt a minden részletében kidolgozott, agyafúrt leleményességgel 
és hideg számítással kieszelt zsidó haditerv, a fenyegető veszedelem elhárítására 
mégsem tettek jóformán semmit sem. Pedig az események csakhamar azokat 
igazolták, akik azt hirdették, hogy a zsidóság nem fog megállapodni a 
tervezgetéseknél, hanem mindent elkövet majd a tervek, a határozatok megvalósítása 
érdekében. Előbb a  világkatasztrófának, népek  összeroppanásának,  trónok 
összeomlásának, államok széthullásának kellett bekövetkeznie, hogy végre a romlásba 
taszított nemzsidó népek millióinak szeme is felnyíljék. Mennyi szenvedést, mennyi 
nyomort, nélkülözést kerülhetett volna el az emberiség, ha hitt volna azoknak, akik 
meglátták s előre megérezték a közeledő katasztrófát. Mennyire másképp alakulhatott 
volna a népek sorsa és az egész világtörténelem, ha az államférfiak, akiknek az a 
hivatásuk, hogy népeik élete és jövője felett őrködjenek, felismervén a Jegyzőkönyvek 
jelentőségét, elhatározásaikban sohasem tévesztették volna őket szem elől. 

Negyven év sem telt el azóta, hogy a budapesti származású bécsi újságíró, Herz! 
Tivadar, 1897-ben Bázelben összehívta az első zsidó világkongresszust. És ez a négy 
évtized elég volt ahhoz, hogy a konferenciának a Jegyzőkönyvekben lefektetett 
határozatai nagyon jelentős részükben be is teljesednek. Milyen kíméletlen gyűlölet, 
kérlelhetetlen elszántság és erőfeszítés kellett ehhez az eredményhez! Negyven év, 
nem is egészen egy emberöltő, a népek életében egy röpke pillanat, a zsidóságnak 
mégis a népi felfelé törtetés és az évezredes remények beteljesülésének korszaka. 
Nemcsak az új zsidó állam született meg ezernyi nehézség és máig is tartó vajúdások 
közepette, de közben a zsidó világuralmi célok útjában álló legyőzhetetlennek hitt 
akadályok is, mint a cári birodalom és a büszke Germánia, porba omlottak. Söt 
mindkét helyen a proletáriátus és a demokrácia nevében az elenyésző csekély számú 
zsidóság ragadta magához az állami és politikai élet irányítását, hogy mind a két 
birodalomból zsidó érdekeket szolgáló hűbéres tartományokat formáljon. A nemzetközi 
zsidó bankkapitalizmus pedig ugyanakkor korlátlan hatalmat szerzett magának az 
egész világ gazdasági élete fölött. 

Hogyan tudott a zsidóság rövid idő alatt ilyen szemkápráztató, ilyen 
hihetetlennek tetsző eredményeket elérni? A faji összetartás, a szolidaritás csak 
elősegítette, de egészen meg nem magyarázza ezeket a sikereket. Csak a 
marxizmustól és a liberalizmustól megmételyezett, széttagolt népek ellenálló erejének 
megcsappanása, másrészt pedig a Jegyzőkönyvekben oly nagy alapossággal és 
körültekintéssel körvonalazott feladatok kijelölése magyarázza meg a nemzetközi 
zsidó politika által elért bámulatra méltó eredményeket. Nem kevésbé fontos az is, 
hogy a Jegyzőkönyvek nem csupán részletes programot adnak a zsidó nép és vezetői 


számára, de megmutatják a program megvalósításához vezető utat és felsorolják az 
eszközöket is, amelyeknek célhoz kell vezetniök. 

A Jegyzőkönyvekben lefektetett alapvető gondolat, a legfőbb cél korántsem 
valami egészen új eszme, söt évezredek óta elég jól ismert és pedig minden népek 
fölött való uralom a magasabbrendűség, a kiválasztottság jogán. Ismételten felcsendül 
ez a gondolat az 0-Szövetség különböző — leginkább talán Mózes — könyveiben. De a 
Talmudnak is — ahol lépten-nyomon a nemzsidók határtalan megvetéséről, 
szenvedélyes gyűlöletéről olvashatunk — ez egyik vezérlő eszméje. Ezek a zsidó 
nemzeti-vallási iratok igen hasznos, söt nélkülözhetetlen eszközei voltak a faji öntudat, 
a népi egység megőrzésének, a vérségi összetartás ápolásának, de inkább csak a 
maga idejében. Az ezekben az Írásokban foglalt törvények és parancsok s a népi 
öntudatot, a faji különállást hirdető elmélkedések nélkül a zsidóság talán sohasem 
érkezett volna történelmének mai új korszakáig. De bizonyos mértékig ezek az Írások 
mégis csak elavultak és idejüket múlták. A társadalmi és gazdasági viszonyok óriási és 
mélyreható átalakuláson mentek keresztül az ókor első évezredei óta, amikor az 0- 
Szövetség könyvei megíródtak. De a zsidóság helyzete a többi népekkel szemben is 
gyökeresen megváltozott. Merőben más életfeltételekkel, életfeladatokkal találja 
magát szemben a huszadik század zsidósága. A zsidóságnak tehát előbb vagy utóbb, 
de számolnia kellett a megváltozott viszonyokkal, hacsak nem akart lemaradni a 
tovaszáguldó élettől, az elmaradókat legázoló történelemtől. A Jegyzőkönyvek a 
zsidóságnak az új időkhöz, a változott életkörülményekhez való alkalmazkodásáról 
adnak számot. Az alkalmazkodni tudás a zsidóságnak különben is egyik 
legjellegzetesebb faji sajátsága. Most is nemcsak hamarosan beleélte, beledolgozta 
magát az új életformákba, hanem nyomban a maga szellemével, a maga 
életfelfogásával telítette azokat. Így lett a pénz- és hitelgazdálkodásból zsidó 
bankkapitalizmus, a múlt század kezdetén kibontakozó eszményekért harcoló szociális 
mozgalmakból pedig zsidó marxizmus és bolsevizmus. 

A nagyszabású szociális, gazdasági és politikai átalakulások kellő 
figyelembevételével született meg tehát a zsidó nép számára a Jegyzőkönyvekben 
lefektetett új életprogram. Ennek a programtervezetnek minden pontja tagadhatatlan 
éleslátásról, nép- és emberismeretről, lélektani, szociológiai és közgazdasági tudásról, 
a nemzetközi politika útvesztőjében való jártasságról tanúskodik. Azok, akik a 
Jegyzőkönyvekben megörökített gondolatokat a bázeli kongresszuson előadták, 
valóban hivatottak voltak népük számára új életprogramot adni. A programkészítők 
semmiről sem feledkeztek meg, figyelmük az általános, elvi jelentőségű kérdésekről 
mindig a legaprólékosabb részletkérdésekig terjedt ki. Igen érdekes és tanulságos 
volna a Jegyzőkönyveket részeikre szétszedni és külön-külön csoportosítani az egyes 
társadalmi, gazdasági s politikai kérdésekre vonatkozó gondolatokat és nézeteket. Így 
sokkal áttekinthetőbb képet kapnánk a Jegyzőkönyvek tartalmáról. Mai formájukban 
ugyanis, különösen első olvasásra, a rendszertelenség benyomását keltik az 
olvasóban. Az egymást követő jegyzőkönyvekben igen sokszor ismétlődnek ugyanazok 
a kérdések és gondolatok. Ez azonban természetesen csak alaki, formai 
fogyatékosság. Legfeljebb hathatós bizonyíték amellett, hogy a Jegyzőkönyvek 
valóban beható és szenvedélyes viták közepette születtek meg, amikor is a dolog 
természeténél fogva a gondolat- és nézetismétlődések elkerülhetetlenek. 

A Jegyzőkönyvek a zsidóság szempontjából azonban főleg azért értékesek, mert 
nem szorítkoznak pusztán a programadásra, hanem a programért való harc módjait és 
eszközeit is kimerítően és részletesen megtárgyalják. Valóságos kincsestárai a hadi 
taktikának és gazdag arzenáljai a harci eszközöknek. Pontosan megszabják, hogy a 
zsidóságnak különböző ellenfeleivel szemben az egyes esetekben milyen magatartást 
kell tanúsítania. A pénz, az arany, a megvesztegetés, a céltudatosan kitenyésztett 
korrupció, az izgatás, az ellentétek és a szenvedélyek mesterséges felszítása, az 
emberi gyarlóságok ügyes kihasználása, a lázítás, a forradalom, az elnyomatás, a 
terror, a szociális zűrzavar, mind-mind a Jegyzőkönyvek által ismételten és 
nyomatékosan ajánlott, biztosan célravezető harci eszközök. 


A zsidóság ma még könnyen érthető okokból megtagad minden közösséget a 
Jegyzőkönyvekkel, azonban, ki tudja, nincs-e közel az az idő, amikor ezek a 
megtagadott Írások is bevonulnak majd a többi halhatatlanoknak tartott zsidó szent 
iratok közé. 


Amikor a kilencszázas évek kezdetén valamelyik megbízhatatlan, vagy talán 
lelkiismerete szavára hallgató zsidó jóvoltából a Jegyzőkönyvek nemzsidók kezei közé 
is eljutottak, majd az orosz Szergej Nilus professzor fordításában és kiadásában meg is 
jelentek, a zsidóság soraiban határtalan volt a megütközés. Az első időkben 
meglepetésükben tehetetlenül és tanácstalanul álltak és mit sem tettek az őket ért 
csapás elhárítására. Ez egyszer úgy látszik csődöt mondott a zsidó ravaszság, a zsidó 
leleményesség. Végül is gyakran kipróbált és igen sokszor jól bevált módszerhez 
folyamodtak. A kezükben levő világsajtó agyonhallgatta a Jegyzőkönyveket. Másrészt a 
fellelhető példányokat lázas gyorsasággal igyekeztek összevásárolni és eltüntetni. A 
megdöbbentő hatású leleplezések híre azonban gyorsan terjedt s egyre szélesebb 
rétegek kezdtek rá felfigyelni és érdeklődni iránta. Az újabb kiadások és fordítások 
gyorsan elterjedtek. A zsidóságnak mit volt tennie, kedve és akarata ellenére bár, de 
ellentámadásba kellett átmennie. A kezében levő és irányítása alatt álló sajtóban azt a 
gondolatot igyekezett népszerűsíteni, hogy a Protokollok egyszerű hamisítványok, 
amelyeket titkos antiszemita szervezetek készítettek, hogy a zsidóellenes hangulatot 
felszítsák. Természetesen nem maradtak el az ilyenkor szükséges ragyogó fantáziával 
és vakmerő arcátlansággal kieszelt rágalmak és hazugságok sem mindazokról, 
akiknek a Jegyzőkönyvek nyilvánosságra hozatalában és elterjesztésében részük volt. 
Ezeknek a zsidó cáfolatoknak, támadásoknak nem is igen adtak hitelt, mert a 
szemérmetlen rágalmakon kívül egyetlen elfogadható érvet, egyetlen komoly 
bizonyítékot sem tudtak állításaik igazolására felhozni. Közben a jegyzőkönyvek egyre 
növekvő példányszámban terjedtek el.  Népfelvilágosító hatásuk mindjobban 
érezhetővé vált, holott igen sok esetben a zsidók által befolyásolt államhatalom s a 
különféle hatóságok tiltották terjesztésüket. Az a kétségbeesett harc, amelyet a 
zsidóság a Protokollok ellen megindított, kézzelfoghatóan bizonyította, hogy ez az ügy 
nagyon kellemetlenül és igen érzékeny oldaláról érintette. A zsidóság vezetői jól 
tudták, hogy egyelőre alul maradtak, a játszmát elvesztették, kártyáikba az ellenfél is 
belepillantott. Egyelőre minden igyekezetük odairányult, hogy a leleplezés fenyegető 
következményeit elhárítsák. Miután azt, hogy a Jegyzőkönyvek hamisítványok, zsidó 
oldalról bizonyítani nem tudták, hamarosan taktikát változtattak és egy talmudisztikus 
fordulattal a zsidóellenes fronttól egyszerre csak a valódiság bizonyítását kezdték 
követelni. Ez volt a legutoljára tartogatott ütőkártya. Jól tudták, hogy követelésük 
szerfelett nehéz, csaknem teljesíthetetlen feladat elé állítja az antiszemita 
szervezeteket. Hiszen Szergei — Nilusprofesszor, aki elsősorban tudott volna 
felvilágosítást adni, már régen elhalt. Hasonlóképp mindazok is elhaltak, akik vele 
bensőbb kapcsolatban állottak, vagy környezetéhez tartoztak. Azok néhányát, akik a 
Jegyzőkönyvek kérdéséhez még hozzászólhattak volna, a zsidók elhallgattatták, vagy 
hamis tanúzásra bírták. Néhány zsidó él ugyan még a bázeli kongresszus résztvevői 
közül, akik természetesen tagadják, hogy a tárgyalások a Jegyzőkönyvekből ismert 
szellemben folytak le. Az elmondottak után nyilvánvaló, hogy a valódiság bizonyítása 
elég súlyos, sok fáradságos és elmélyedő munkát kívánó feladat. 

Mi bizonyít tehát a Jegyzőkönyvek valódisága mellett? Mélyedjünk csak el egy 
kissé szellemükbe. Vizsgáljuk csak közelebbről azt a lelki életet, azt az érzés- és 
gondolatvilágot, amely a sorok mögött meghúzódik. Néhány oldal figyelmes 
elolvasása után íme máris előttünk áll a hamisítatlan, az eredeti, a mindig és 
mindenütt egyforma zsidó lelkület. Ebbe a különleges, a maga nemében páratlan zsidó 
mentalitásba sem a legkiválóbb lélekbúvár, sem a legkitűnőbb írásművész nem tudja 
magát beleélni, ha nem íÍZzig-vérig zsidó. A gondolattársítás módja, az előadás 
szenvedélyessége, az érvek rabulisztikus csoportosítása, a talmudista okoskodás, az 


ellenfél fölényes megvetése, a gójok iránt táplált határtalan gyűlölet, mind-mind azt 
bizonyítják, hogy a Jegyzőkönyveket csakis zsidó agyvelők termelhették ki magukból. 
Ki más tudná átérezni, beleélni magát a zsidó célok, a zsidó tervek világába, mint egy 
vér és lélek szerinti zsidó, akinek idegszálaiban ott vibrálnak, vércseppjeiben pedig 
átöröklödnek az örök zsidó vágyak és remények. A Jegyzőkönyveket tehát zsidók írták 
és pedig olyan zsidók, akik elhivatottaknak érezték magukat népük sorsának 
irányítására. Olyan zsidók, akik elérkezettnek látták az időt a cselekvésre, a végső 
harc, az utolsó roham megindítására a zsidó világbirodalomért. 

Es most nézzük csak meg, vajon a Jegyzőkönyvekben található politikai, 
gazdasági, társadalmi vonatkozású eszmék csak beteges ábrándozás, ártatlan 
képzelődés szülöttei-e, avagy a zsidók által megsemmisítésre, leigázásra ítélt népek 
életében többé-kevésbé máris érvényesülő, pusztulást és széthullást eredményező 
nyavalyák-e? Tegyünk csak futó összehasonlítást a Protokollban javasolt elvek és 
módszerek, tehát az elmélet és a legutóbbi négy évtized történelme, vagyis a valóság 
között. Az összehasonlítás lelket megrázó, megdöbbentő eredménye alól még a 
legszárazabb, legközönyösebb lélek sem vonhatja ki magát. Mit is ajánlottak négy 
évtizeddel ezelőtt a Jegyzőkönyvek? A gazdasági életben a dolgozók kíméletlen 
kizsákmányolását, a mezőgazdaság eladósítását, a spekuláció felvirágoztatását. A 
társadalmi életben az önzés, a haszonlesés, a kapzsiság, az önérdek imádata, az 
osztályellentétek felszítása a kívánatosak. Igen fontos a népek közötti ellentétnek 
minden eszközzel való fokozása, a lelki élet terén pedig a vallástalanság, az 
ízléstelenség, — az erkölcstelenség, a  szemérmetlenség, az értelmetlenség 
kitenyésztése szükséges. A népek öntudatának elhomályosítása, a közvélemény 
meghamisítása, a társadalmi zűrzavar, az anarchia állandó, egy pillanatra sem szűnő 
munkálása. Ezeket és hasonlókat ajánlanak a Jegyzőkönyvek. És milyen volt az 
emberiség élete a legutóbbi negyven esztendő alatt? A népeket állandó feszültség, 
nyugtalanság tartotta örökös izgalomban. A zsidó spekulációs tőke nemcsak a bank- és 
hitelélet, de a nagyipar és a világkereskedelem feletti uralmat is megszerezte. A zsidó 
vezetés alatt álló szabadkőműves páholyok hatalma oly nagy lett, hogy népek, sőt 
világrészek sorsa felett döntöttek s végül kirobbantották a világháborút. 

Mérhetetlen vér- és emberáldozat, az anyagi javak felbecsülhetetlen pusztulása 
mindenütt csak a zsidóság számára kedvező meggazdagodási lehetőség. A 
vérveszteségtől a népek elalélnak, összeroppannak. Itt a zsidóság számára a 
lélektanilag kedvező pillanat. Európa-szerte zsidók által irányított véres forradalmak, 
belső harcok láng- és tűzcsóvái csapnak fel. Sietnie kellett a zsidóságnak ezekkel a 
véres és vakmerő játszmákkal, még mielőtt a meggyötört népek felocsúdnak s 
szenvedéseik és nyomorúságuk igazi vámszedőivel, haszonélvezőivel szembe nem 
fordulnak és velük kíméletlenül le nem számolnak. Így azonban a forradalmak lázában 
tévelygő és a zsidó sajtó által félrevezetett tömegek segítségével sikerült is a 
zsidóságnak lábát több helyütt véglegesen megvetnie és a politikai hatalmat is 
birtokba vennie. Majd megint a spekuláció indult új rohamra a maradék nemzsidó 
vagyon ellen. Legutolsó ütőkártyának maradt a világkrízis. A népekre, világrészekre 
kiterjedő termelési és értékesítési válság, a munkanélküliség s az annak nyomában 
fellépő nyomor és nélkülözés, elégületlenség minden eddiginél nagyobb szociális 
forrongást támaszt majd, — ez lehetett a számítás. 

Miután a film, a színház, a sajtó, a hírszolgálat s a könyvkiadás is túlnyomóan 
zsidó befolyás alá került, mi sem volt könnyebb, mint az emberiség szellemi életének 
a Jegyzőkönyvek által megkívánt átformálása. 

Ugy látszik azonban, hogy a zsidó tervekbe és számításokba mégis csak valami 
hiba csúszhatott be, mert a zsidóság az eddig elért sikerektől megszédülve, talán a 
kívánatosnál mohóbban törtetett a végső cél felé. A világkrízis nem hozta meg a 
világforradalmat. Söt a zsidóság mindenütt az ébredező népi öntudat félelmetes 
erejével találja magát szembe. 

Vajon kell-e az elmondottaknál több és súlyosabb bizonyíték a Jegyzőkönyvek 
valódisága mellett? Aligha. Hiszen itt az élet, az események, a történelem 
bizonyítanak. 


A Jegyzőkönyvek szerepe és jelentősége mind nagyobb lett az antiszemita 
mozgalmak tömegfelvilágosító munkájában. A zsidóság számára a helyzet egyre 
elviselhetetlenebbé vált. Vezető zsidó körökben most már belátták, hogy sürgősen 
valami feltűnést keltő, a köztudatot ideig-óráig megtévesztő lépésre van szükség. 
Ebből a meggyőződésből, ezekből az elgondolásokból születhetett meg végül a berni 
per. Alapos felkészülés, kellő megfontolás után, a zsidó világszervezetek bevonásával 
indult meg ez a per. Gondosan kiválasztották a helyet és a bíróságot, előkészítették és 
megdolgozták tanúikat s összeválogatták az adatokat, Az egész pernek nyíltan és 
előre bevallott célja nem volt egyéb, mint hogy bírói székből hivatalosan mondassék 
ki, miszerint a Jegyzőkönyvek hamisítványok. A vádat berni és svájci zsidó szervezetek 
emelték a svájci Nemzeti Szocialista Szövetség néhány tagja ellen. Panaszukban a 
svájci törvénykönyvnek a szennyiratok nyomtatására és terjesztésére vonatkozó 
büntető rendszabályokra hivatkozva kérték a vádlottak elítélését, mert azok különböző 
antiszemita röpiratokat, közöttük a Protokollokat is terjesztették. Bern egyébként a 
svájci szabadkőművesség és zsidóság egyik középpontja. Politikai szempontból a 
marxizmussal szövetkezett liberalizmus egyik fellegvára. A zsidóság a maga 
szempontjából aligha találhatott volna jobb terepet a pör lefolytatására. A zsidó 
panasz, mint kihágási ügy, a rendőrbíróság egyik egyes bírája elé került, aki maga is 
marxista és állását is szociáldemokrata szavazatoknak köszönhette, úgyhogy az 
előfeltételek, mint láthatjuk, a zsidóság számára a lehető legkedvezőbbek voltak. 

Természetesen a tárgyalások során rövidesen felvetődött a kérdés, valódiak-e, 
vagy hamisak a Jegyzőkönyvek? Ettől a pillanattól kezdve az egész világ zsidóságának 
érdeklődése Bern felé fordult. Lázas izgalommal figyelték a per fordulatait. A 
kifejezetten zsidó népi gondolat szolgálatában álló újságok hosszú tudósításokban 
számoltak be a tárgyalásokról. Színes és hangzatos beszámolókban tálalták fel 
olvasóiknak a panaszt beadó zsidók egy-egy tanújának lényegtelen és semmitmondó 
vallomását. Bár ez a héber faji sajtó kezdettől fogva hangoztatta a biztos győzelemben 
való hitét, a sorok közül mégis kiérezhető volt a rejtett, a fojtott aggodalom. Hátha 
mégse sikerül, hátha mégis a pártatlanság, az elfogulatlanság, a tárgyilagosság jut 
majd érvényre a tárgyalás és az ítélet során. 

Erthető, hogy a berni perrel a nemzetközi sajtó zsidókézben levő, 
szabadkőműves ., irányítás alatt álló lapjai is foglalkoztak. Mindenképpen . arra 
törekedtek, tudósításaikban úgy igyekeztek beállítani a dolgot, hogy Bernben 
tulajdonképpen a barbár harmadik birodalom, az embertelen hitlerizmus és a 
demokrácia, a felvilágosodás harcol egymással. Mivel pedig a haladást, a kultúrát, a 
humanizmust a zsidóság képviseli, neki kell győzedelmeskednie. Holott a német 
nemzeti szocializmusnak az egész perhez semmi köze sem volt. Egyedül a vádlottak 
szakértője volt német állampolgár, de ő sem tagja a nemzeti szocialista pártnak. Zsidó 
oldalról olyan híreket is terjesztettek, hogy a bevádolt svájci nemzeti szocialisták 
védelméről is német hivatalos körök gondoskodtak, holott a valóságban a védelem 
költségeit és a bizonyító anyagot is nemzetközi zsidóellenes szervezetek hordták 
össze. Az igazság az, hogy ezzel a perrel kapcsolatban a világzsidóság az új 
Németországgal szemben szeretett volna hangulatot csinálni. 


IV. 


A magyar sajtó, amint az várható is volt, óvatosan elhallgatta a berni pert. A 
zsidó-szabadkőműves baloldali lapok talán szívesen foglalkoztak volna akár hasábos 
cikkekben is a per eseményeivel és fordulataival — természetesen a tölük már 
megszokott egyoldalú beállításban és hazug kiszínezésben — azonban ebben az 
esetben, saját jól felfogott érdekeiktől vezéreltetve, ők is hallgattak. A berni üggyel 
foglalkozó cikkeikkel nem akartak antiszemita hangulatot kelteni; nem akarták a 
közfigyelmet a zsidókérdésre terelni. Nekik mindenképp kívánatos az a szélcsend, az a 


szanatóriumi béke és nyugalom, amely a zsidókérdés körül ma közéletünkben 
otthonos. De a jobboldali lapok is hallgattak. A keresztény nemzeti sajtónak ehhez az 
előzékeny, tapintatos magatartásához évek óta ugyancsak hozzászoktunk már. 
Ezeknek az újságoknak az volna a hivatásuk, hogy a zsidóveszedelem ügyét minden 
vonatkozásában napirenden tartsák s a magyar társadalom pislákoló lelkiismeretét 
élesztgessék, ehelyett azonban beletévedtek a napi politika útvesztőjébe s ebből nem 
találnak kivezető útra. Anyagi érdekeik, vagy apró-cseprő párttaktikai okok arra 
késztetik őket, hogy egy idő óta a zsidókérdést jótékony homályba burkolják s egy-egy 
ködös, bizonytalan és erőtlen célzással is megelégszenek. De nemcsak a sajtóban, 
hanem egész politikai közéletünkben is évek óta feltűnő diszkrécióval, fölösleges 
tapintatossággal, jobb ügyhöz méltó finom előzékenységgel kezelik a zsidókérdést. A 
zsidóságnak a maga hatalmi apparátusával sikerült hangfogót szerelni a legharcosabb 
sajtóorgánumokra, a leggerincesebbeknek hitt egyéniségekre is. Ha néha-néha, itt-ott 
szóba is kerül a zsidókérdés, néhány üres szólamon kívül egyebet nem hallunk. De 
ezek is csak vérszegény frázisok, amelyekből hiányzik az erő, a bátorság, a nyílt, 
határozott színvallás. Napjainkban is hiába száguld végig szinte egész Európán az 
ébredő népi öntudatnak a régi, évszázados liberális, szabadkőműves, marxista 
szennyet felkavaró, elsöprő s földrészünk elhomályosult horizontját napfényesre 
tisztító vihara. Hiába termelnek ki Európa nagy kultúrnépei a régi évszázados, 
megfakult, hasznavehetetleneknek bizonyult eszmék helyébe, friss, új, életerős, 
termékeny gondolatokat. Hiába lett a zsidókérdésből is egy, a népek összességét 
foglalkoztató egyetemes, nemzetközi probléma, mi nem akarjuk megérezni az új, 
egészséges európai légáramlásokat. Velük szemben mi strucc módjára homokba 
dugjuk a fejünket. Mialatt hatalmas népek megifjodva, diadalittasan, s erőtől duzzadva 
száguldanak tova, verejtékezve megkeresett új életútjaikon a boldogabb jövendő felé, 
azalatt mi fáradtan, reményvesztetten poroszkálunk a régi, más népektől már 
elhagyott s bennünket is egyszer már katasztrófába vezetett liberális ösvényeken. 
Európa égboltja felett új történelemformáló világnézetek csillagzatai szikráznak, de mi, 
a puszták fiai, a csillagkeresők, a csillagolvasók népe, nem tudunk tájékozódni az új 
európai égboltozaton, nem tudunk olvasni sem az új csillagzatokban, sem pedig az ősi, 
a régi, az igazi magyar csillagképekre nem tudunk. rátalálni. Hamis, idegen, 
lebukófélben levő világnézetek  csillagképei után  botorkálunk.  Ötven-hatvan 
esztendeje, hogy a zsidó liberalizmus, a ghettódemokrácia a maga gazdasági, 
kulturális, politikai felépítményeivel reánk telepedett s azóta is hatalmában tart 
bennünket és még ma sem tudunk fojtogató karjaitól szabadulni. Jelszavak, 
gondolatok, amelyek az új idők színeit és ízét hordozzák magukban, nálunk is fel-fel 
vetődnek, hogy azután hamarosan a kiegyezések és megalkuvások posványába 
fulladjanak. A legjobb akarat, a legkeményebb elhatározás is előbb-utóbb 
szembetalálja magát a közéletünkön uralkodó liberális zsidó nagyhatalmakkal: a 
bankokráciával, a sajtóval, az ipari nagytőkével, az arisztokrácia túlnyomó többségével 
s a szellemi élet feltolakodott vezető rétegével. Az ő akaratukon mindeddig még senki 
sem tudott győzedelmeskedni, mert ezer és ezer drótakadály és valóságos 
erődítmény-rendszer védi hatalmukat, birtokállományukat. Mi sem mutatja jobban, 
hogy mennyire mindent magába olvasztó, mindent elsorvasztó módon uralkodik 
nálunk a zsidó liberális eszmevilág, mint az, hogyha meg is indulnak nálunk az új népi 
és faji gondolatok jegyében egyes mozgalmak és szervezkedések, ezek lassan, 
anélkül, hogy vezetői, résztvevői észrevennék, liberális tartalommal telnek meg. A 
név, a program, a jelszavak lehetnek talán újszerűek, de a mozgalom belső élete, 
munkája, harcmodora már egészen olyan, mint bármely más liberális pártalakulaté. 
Mintha a ghettó-liberálizmus szennyes, egészségtelen levegője nélkül már élni sem 
tudnánk. 

Egy-egy jóhiszemű, lelkiismeretes, fajtája sorsáért aggódó újságíró vagy 
politikus átérezve, átgyötrőödve sorsunk tragikumát, megpróbál szembeszállani az 
idegtépő, lelket bénító általános közönnyel és igyekszik új utakat, új célokat kijelölni. 
De az ilyenek szava a pusztába kiáltó szó marad. Gondolataik, mint a szélcsendes tó 
sima víztükrére dobott kavics, felver ugyan apróbb fodrokat, hullámokat, de ezek 


mielőtt még partot érnének, észrevétlenül elenyésznek, nyomtalanul eltűnnek. Partot 
érő, partot verdeső, milliókat lázba hozó hullámverések nem tudnak életre kelni ebben 
a mozdulatlan, sima víztükörben. Aggódva, félve tesszük fel a kérdést, vajon nem 
azért nem jelentkezik-e a partot ostromló hullámverés, mert a tó vize, a magyarság 
élő lelkiismerete, már nagyon sekély, nagyon eliszaposodott? Nem is annyira azért kell 
aggódnunk, hogy népünk az európai átalakulásban még nem lelte meg pontosan a 
maga helyét, nem kereste ki a maga útjait és nem tűzte ki saját céljait, hanem sokkal 
inkább azért, mert semmit sem érez ennek az elmaradhatatlan hely-, út- és 
célkeresésnek kérlelhetetlen szükségességéből. 

Csak a gazdasági, politikai és kulturális életmegnyilvánulásunkban irányt szabó 
liberális életszemlélettel magyarázhatjuk meg, hogy a zsidókérdés, noha legégetőbb 
népi problémáink egyike, mindmáig nem tudott sem a széles néprétegeket, sem a 
milliókat, sem a közélet irányadó tényezőit állandóan foglalkoztató egyetemes, nagy 
nemzeti gonddá terebélyesedni. Tudomást veszünk róla, tudjuk, hogy van s ezzel — 
mint általában valamennyi népemésztő társadalmi kérdésünket — már elintézettnek is 
tekintjük. Minek is tovább foglalkozni, törödni vele? Minek is csináljunk magunknak 
gondot belőle, itt van kéznél a régi jó magyar életbölcsesség, az idő nekünk dolgozik, 
az idő majd csak hoz valamiféle megoldást. A zsidóságnak, valljuk csak be, nem is 
kerül valami nagy fáradságába azok elhallgattatása, a nyilvánosság elől való elzárása, 
akik nem akarják ezt az álláspontot magukévá tenni. Ezeknek is bele kell törőödniök 
abba a megváltozhatatlan ténybe, hogy a zsidókérdést a zsidósággal együtt működő 
közéleti hatalmasságok apró-cseprő pártpolitikai, vagy taktikai okokból, igen sokszor 
talán csak személyes érdekektől vezérelve egyszerűen elsikkasztották. Be kell 
ismernünk, a zsidóság hatalma ma már oly nagy, hogy ilyen elvi, világnézeti 
kérdésekben irányt tud szabni közéletünkben s akaratát korlátlanul érvényesítheti. A 
zsidóság a maga véleményét, a maga felfogását akadálytalanul rá tudja kényszeríteni 
az egész országra. A zsidókérdés — amely pedig ma Európa-szerte beható, a 
legapróbb részletekbe menő megvitatás tárgya — felvetése, nyílt, őszinte, világos 
megtárgyalása, a maga nemében páratlanul álló jogszabályaink értelmében izgatás 
számba megy. Millió és millió magyar dolgozó szenved zsidó elnyomatás alatt, sorsuk 
azonban senkinek sem fontos. Egyedül, magukra hagyatva hordozzák sorsuk súlyos 
keresztjét. Szenvedéseikről nem lehet, nem szabad beszélni, mert a zsidóság érdeke 
azt parancsolja, hogy ,csend", ,nyugalom", ,béke" legyen az országban, más szóval, 
hogy a zsidóság zavartalanul tovább gyarapodjék, tovább gazdagodjék. 

Pedig a zsidókérdés napirendre tűzése és megoldása nélkül nincs jobb, 
egészségesebb, igazságosabb magyar élet. Hiszen akárhová nézünk, akármilyen 
kérdéshez is nyúlunk — legyen az szociális, gazdasági vagy kulturális — mindenütt a 
zsidó problémával találjuk magunkat szembe. Nálunk a zsidóság már régen 
berendezkedett az egyeduralomra s nincs messze az idő, amikor maradék országunkat 
egyszerű gyarmatbirtokként kezeli majd. Attól kell tartanunk, hogy ha a viszonyok 
ezen a téren gyökeresen meg nem javulnak, úgy a zsidókérdésnek rövidesen 
bekövetkező európai rendezése esetén ismét Magyarország lesz az a hely, ahová a 
mindenhonnan kiutasított, nem kívánatos elemnek tekintett élősködő zsidóság népes 
rajokban özönlik majd be. 

Pedig mennyi módunk, mennyi alkalmunk lett volna okulni, tanulni. Felettünk 
azonban nyomtalanul múlt el a világháború, az összeomlás, a csőcselékforradalom, a 
vörös lázadás és az ellenforradalom fellángolása. 

A mostanában felvetődő reformtervek, reformeszmék között hiába keressük a 
zsidókérdésnek még csak a puszta érintését is. Amde lehet-e nálunk bármilyen 
természetű reformokat tényleg megvalósítani, anélkül, hogy előbb ehhez a kérdéshez 
erős kézzel hozzá ne nyúlnánk? Felvetődhetik-e nálunk egyetlen nem-nemzeti 
jelentőségű probléma anélkül, hogy a zsidóság külön céljaival, külön érdekeivel, külön 
akaratával szembe ne találnók magunkat? Vajon, ha például szellemi életünk 
felfrissüléséről, megtisztulásáról van szó, nem elsősorban a ghettólevegőtől, a 
tűrhetetlenül sok zsidó gondolat-szeméttől kell megtisztítanunk a sajtót, a színházat, 
az irodalmat? 


Az a feltevés, hogy Magyarországon a zsidókérdés az ú. n. reformtervek 
megvalósításával, vagyis a dolgozó magyarság tervszerű megerősítésével, tehát 
közvetve, a ,hideg antiszemitizmus" segítségével is megoldható, egy mindenképpen 
tarthatatlan és nevetséges álláspont. A zsidóság kezében mérhetetlen anyagi erő 
halmozódott fel. Szociális helyzete szembetűnően és  összehasonlíthatatlanul 
kedvezőbb a magyarságénál. Az arany megnyitja előtte a legelzártabbaknak hitt 
ajtókat is. Kapcsolatait, összeköttetéseit minden irányban jól kiépítette s ezek 
közéletünk legrejtettebb zugait is behálózzák. Szószólóit, hangadóit ott találjuk minden 
politikai pártban, minden szellemi irányzatban, minden társadalmi osztályban, — a 
kispolgári rétegtől fel az arisztokrácia legfelsőbb köréig. 

Mindezek tudatában be kell ismernünk, hogy ezzel a zsidó nagyhatalommal, — 
amely a paraziták  mohóságával és szívósságával  eltéphetetlennek látszó 
gyökérszálakkal élősködik rajtunk, a mi munkánkból, a mi verejtékünkből él és 
gyarapodik, — csak az öntudatra ébredt szervezett milliók ereje, akarata tud 
győzedelmesen megküzdeni. 


V. 


E kétségbeejtő magyar tanulságok után térjünk vissza a berni per tárgyalására. 
A berni események azért is általános érdeklődésre tarthatnak számot, mert itt az 
utóbbi években több ízben is súlyos vereséget szenvedett világzsidóság és az 
ébredező és szervezkedő nemzsidó népek erőmérközéséről van szó. 

Ennek a pernek hátterében a zsidó világszervezetek és a zsidó világszolidaritás 
működtek. Valljuk be mindjárt, hogy elismerésre méltó alapossággal, kitartással és 
odaadással. Pénzben, anyagi eszközökben nem volt hiány, ezeket korlátlan 
mennyiségben rendelkezésre bocsátotta a nemzetközi zsidó kapitalizmus. A világ 
minden részéből nagy költséggel hordták össze a tanúkat, akik azonban csak 
legtöbbször az ügyet magát alig érintő lényegtelen, semmitmondó , vallomásokat 
tettek. De sohasem mulasztották el a zsidóság  mentegetésére nagyhangú 
nyilatkozatokat tenni. Ott voltak a tanúk között például Chajun Weismann a cionista 
vezér Londonból, Wise főrabbi New-Yorkból, Ehrenpreis stockholmi főrabbi, továbbá 
zsidók Franciaországból, Romániából és máshonnét is. A tanúk másik része, akiket a 
zsidó vádemelés felvonultatott, a tönkrement, elszegényedett orosz emigránsok közül 
került ki. Nehéz sorsukban ezeknek az embereknek bizonyára nagy szükségük volt 
arra a pártfogásra, amelyben a zsidóság szolgálataikért, tanúvallomásukért 
részesítette őket. Lehetett közöttük nem is egy, aki csak kényszerhelyzetben és jobb 
meggyőzödése ellenére vállalta el a neki juttatott szerepet. A zsidó érdekeknek 
megfelelő vallomást tettek a berni rendőrbíróság előtt az emigránsok közül 
például Chayla gróf, Szvatikov,  Burzevés mások. Az első jól ismerte Szergej 
Nilus professzort, akit vallomásában jó szándékú, becsületes és lelkiismeretes 
embernek tart. A másik kettő pedig zsidó oldalról már régen hangoztatott feltevést 
igyekezett bizonyítgatni, hogy a jegyzőkönyveket Ratschkowsky tábornok hamisította. 
Állításaikat természetesen semmivel sem tudták elfogadható módon támogatni. 
A Ratschkowsky tábornokot rágalmazó körök egy Radzívill hercegnőre, mint 
koronatanúra hivatkoznak. Hogy a hercegnő homályos és zavaros megjegyzései 
mennyire hitelt érdemlőek, mutatja, hogy ő maga csekkcsalásért és sikkasztásért volt 
büntetve. 

Hogy a tanúk a zsidó érdekeket milyen messzemenően akarták szolgálni, 
érdekesen mutatja Wikolajevszky vallomása, aki közderültség közben azt igyekezett 
bizonyítani, hogy a bolsevizmushoz a zsidóknak semmi közük. Voltak a tanúk között 
vakmerőbbek is, akik nem elégedtek meg világnézeti elmélkedéssel, zsidóbarát 
szólamokkal, hanem távollevő, vagy éppen elhalt személyeket mindenféle 
gyanúsításokkal, rágalmakkal halmoztak el. Egyik-másik tanú olyan felháborítóan és 
nyilvánvalóan mondott valótlant, hogy a nemzeti szocialista vádlottak nyomban vádat 
emeltek ellenük hamis tanúzás és hamis eskü címén. 


A tanúk és a tanúvallomások általában két célt igyekeztek elérni. A zsidó tanúk 
szerepe nyilván az volt, hogy elhitessék, miszerint a Jegyzőkönyvekben foglaltakról 
annak idején a bázeli kongresszuson nem volt szó. A többi tanúra viszont az a feladat 
hárult, hogy bizonyítsa, miszerint a Jegyzőkönyvek antiszemita körök hamisítványai. A 
szereposztás kitűnő volt, hozzáértő rendezői kezekre vallott. A berni per elfogulatlan 
szemlélői előtt azonban nyilvánvaló, hogy a tanúknak a két feladat közül egyiket sem 
sikerült megoldaniok. Ez a per inkább azt mutatta meg újból, még pedig éles 
világításban, hogy a zsidóság, ha az ő népi érdekeiről van szó, semmiféle eszköz 
használatától nem riad vissza (lásd a Jegyzőkönyvekben). 

A per tárgyalása során három szakértő is közreműködött. Egyet a vád részéről, 
zsidó oldalról választottak, egyet a vádlottak és a védelem, egyet pedig a bíróság jelölt 
ki. Ennek az utóbbi szakértőnek az lett volna a hivatása, hogy a szembenálló felek 
egymástól előre láthatólag eltérő, egymásnak ellenmondó szakértői véleménye között 
végül is igazságot tegyen. A bírói szakértő azonban A. C. Loosli volt, aki hírhedt 
szabadkőműves. Svájci zsidó vezető körökkel való bensőséges kapcsolatai 
közismertek. Nem csodálkozhatunk tehát, hogy a tárgyalás során mindenben 
azonosította magát a zsidó állásponttal s teljes egészében elfogadta és magáévá tette 
a zsidó oldalról beterjesztett szakvéleményt. 

Természetes, hogy ilyen körülmények között hiábavaló volt U. F/eischhauernek, 
az erfurti Weltdienst című antiszemita nemzetközi könyomatos híradójának hónapokig 
tartó odaadó, áldozatkész és fáradságos munkája. Mint a vádlottak szakértője hiába 
állította össze egy egész kötetre, több száz oldalra terjedő szakértői véleményét; 
cáfolatai, ellenérvei, bizonyítékai a legcsekélyebb figyelemben sem részesültek. 

Fleischhauer hatalmas tanulmánya az egész Protokoll ügyet legtávolabbi 
elágazásaival együtt tárgyalja. Arra törekszik, hogy a leghomályosabb részletekre is 
világosságot derítsen. Nemcsak a Jegyzőkönyvek keltezésére, valódiságára vonatkozó 
adatokat, bizonyítékokat gyűjti össze, nemcsak napfényre kerülésük rejtélyét igyekszik 
tisztázni, de azokat a forrásokat is keresi, amelyekből a , bázeli bölcsek" meríthettek. 
Különösen beható vizsgálat tárgyává teszi Maurice Joly: Dialogue aux enfers entre 
Machiavel et Montesguieu című politikai szatíráját. Zsidó oldalról régtől fogva úgy 
állítják , be a dolgot, hogy a  Jegyzőkönyveket hamisító antiszemiták 
egyszerűen Joly munkáját dolgozták át céljaiknak megfelelően. F/leischhauer kutatásai 
alapján kiderült, hogy/o/y kikeresztelkedett spanyol-zsidó családból származik. Párisi 
ügyvédeskedése alatt bizalmas barátságba került Marx— Mardochai-jal és lsacic 
Adolphe Cremieuxvel, az Alliance Israelite Universelle alapítójával. Életrajzában maga 
írja, hogy katholikus anyától származik ugyan, de mégis szívvel-lélekkel szocialista, 
jakobinus és forradalmár, aki vezető szerepet vitt párisi szabadkőműves 
körökben. /oly tanulmányában  — Fleischhauerkutatásai szerint — a  világ- 
szabadkőművesség céljait, terveit, törekvéseit írja le, egy politikai szatíra párbeszédei 
mögé rejtve, a beavatottak számára könnyen érthető nyelven. Miután a 
szabadkőművesség egyik igen fontos harci eszköz a zsidóság világuralmi terveinek 
megvalósításában, egy ízig-vérig zsidó intézmény, így tehát könnyen érthető, ha a 
szabadkőműves szellemben és a szabadkőműves célok érdekében íródott /o/y-féle 
párbeszédek és a zsidóságnak mint népközösségnek programját, harcmodorát 
tárgyaló bázeli Jegyzőkönyvek között igen sok, söt helyenként szószerinti a 
hasonlóság. Egyébként is igen valószínű, söt bizonyosra vehető, hogy a , bázeli 
bölcsek" minden számottevő zsidó Írást ismertek és munkájuk során fel is használtak. 
Hogy vezető zsidó körök Joly könyvét jól ismerték, abból is kitűnik, hogy 7heodor 
Herzi politikai regényében, az , Altneuland"-ban, kifejezetten utal rá. A regény főhőse 
is Joe Levy — Joly nevet visel. Herz! politikai kulcsregénye tulajdonképpen emléket 
akart állítani a cionista, az új zsidó népi mozgalom vezetőinek, közöttük Jolynak is. 

Fleischhauer még a bázeli kongresszus kérdésének is nagy figyelmet szentelt. 
Rámutatott mindenekelőtt arra, hogy a cionistákkal egyidőben a színtiszta zsidó B"nai 
Brith szabadkőműves páholyok vezetői is titkos és zárt ülést tartottak. Idézi 7heodor 
Herzi naplója I. kötetének 595. oldalát, ahol is a bázeli konferencia előzményeiről a 
következőket olvashatjuk , Szombaton tartottunk a cionista egyletben konferenciát a 


Zürichbe tervezett nagy cionista kongresszus ügyében. Úgy határoztunk, hogy 
Münchenben fogjuk megtartani. Alakítottunk egy szervező bizottságot, majd sok üres 
beszéd hangzott el. A kongresszus részben nyilvános, részben titkos lesz." A müncheni 
zsidó egyházközség belső zavarai miatt a kongresszust végül is Bázelben rendezték 
meg. Fleischhauer szerint a Jegyzőkönyvek a cionista kongresszussal egyidőben tartott 
B"nai Brith vezetők titkos ülésén készültek. Ezt a feltevést nagy mértékben megerősíti 
a Jegyzőkönyvek 1911. évi WNi/us-léle kiadásában található magyarázó szöveg 
következő megjegyzése: aláírások a 33. fokozatú cionista vezető személyiségektől. Az 
aláírások — hiányát F/leischhauerazzal — magyarázza, — hogy Ratschkovsky tábornok 
bizalmasának, aki a külön futár által Bazelből  Majna-Frankfurtba küldött 
Jegyzőkönyveket a vonaton lemásolta, nem volt ideje a sok aláírást is lejegyezni. 

Fleischhauer ezután részletesen tárgyalja a Jegyzőkönyvek valódisága mellett 
szóló közvetett bizonyítékokat, majd befejezésül a bíró által hozzáintézett kérdésre 
nhamisítvány-e a Protokoll" a következőket feleli: 

,Hamisítványnak csak akkor tekinthetnők a Jegyzőkönyveket, ha az ott kifejtett 
program nem egyeznék meg a zsidóság gondolkodásmódjával, ha a célok nem 
volnának megvalósíthatók s ha nem lehetne s nem kellene a zsidóság világuralmi 
törekvéseiről beszélni." 

Miután azonban a zsidóságnak a többi népek előbb gazdasági, majd politikai 
leigázására irányuló törekvései közismertek, tehát a Jegyzőkönyveket is valódiaknak 
kell tekintenünk. Azt, hogy a Jegyzőkönyvek tartalma a zsidó gondolkodásmóddal, a 
zsidó nép politikai szándékaival, cselekedeteivel a legteljesebb összhangban van, 
szakvéleményemben részletesen tárgyaltam és bizonyítottam." 

Miután F/leischhauer tudományos alapossággal készült szakértői véleményét az 
elfogult bírói álláspont nem részesítette a megérdemelt és jogos figyelemben, 
fáradozásainak egyelőre inkább csak erkölcsi sikerét és eredményét élvezheti. Ezzel a 
perrel kapcsolatban sikerült először komoly cél érdekében közös nevezőre hozni a 
különböző országok zsidóellenes szervezeteit. F/eischhauer felhívására az antiszemita 
szervezetek a világ minden részéből sok igyekezettel és buzgalommal törekedtek a 
szükséges bizonyító anyagot összehordani. A berni per izgalmai közepette egy 
nemzetközi zsidóellenes harci közösség körvonalai bontakoztak ki. 

Ruef dr. védőnek és F/leischhauernek tehát hiábavaló volt minden jó szándékú 
igyekezete. F/leischhauer szakvéleményében hiába mérlegeli a Jegyzőkönyvekkel 
kapcsolatban felvetődő összes érveket, ellenérveket, adatokat, feltevéseket a 
legnagyobb lelkiismeretességgel. A védelem által bejelentett perdöntő jelentőségű 
tanúk kihallgatását a bíró nem rendelte el. A berni per talán még meg sem indult, az 
ítélet azonban már előre el volt határozva. A bíró maga vak eszköz volt a páholyok és 
a zsidó szervezetek kezében. Mindenben a tőlük kapott utasításokhoz ragaszkodott s 
az általuk sugalmazott parancsokat teljesítette. Elfogultságát, előítéleteit annyira nem 
tudta leküzdeni, hogy nem egyszer nyíltan is kifejezést adott a vádlottak iránt érzett 
ellenszenvének. 

Nem lehet véletlen, hogy a Jewish Daily Post már az ítélet kihirdetését megelőző 
napon diadalittas cikkben jelentette be, hogy Bernben győzött a zsidó összetartás, a 
zsidó világszolidaritás. 

A pert indító zsidó szervezeteket képviselő ügyvéd és szakértő még szovjet 
orosz hatóságokkal is felvette a kapcsolatokat s ezek készséggel szolgáltatták ki a 
kívánt különféle iratokat. A védelem szakértőjének azonban csak azzal a feltétellel 
akarták ezekbe az okmányokba a betekintést megengedni, ha becsületszavára ígéri, 
hogy tartalmukról semmit sem árul el. Természetesen a teljesíthetetlen követelést 
vissza kellett utasítania s így az iratokba bele sem nézhetett. 

Az ítélet végül is kimondja, hogy a Jegyzőkönyvek hamisítványok, ezt az 
álláspontját azonban semmivel sem bizonyítja, nem indokolja. Sem a tárgyalás során, 
sem az ítéletben nem vetődött fel az a kérdés, vajon valódiak-e a Jegyzőkönyvek, az 
egész per csak erre az eleve kimondott és véglegesnek tekintett feltevésre volt 
felépítve, hogy hamisítványokról van szó. Ugy látszik, maga a bíró is érezte 
eljárásának jogtalanságát, mert három vádlottat felmentett s nekik kártérítést is 


megítélt. Csak két vádlottat ítélt el egészen jelentéktelen 20—50 frc. pénzbüntetésre. 
Még a Jegyzőkönyvek lefoglalását sem rendelte el és terjesztését sem tiltotta meg. 
Ugy látszik, minősíthetetlen eljárását így próbálta enyhíteni. 

A vádlottak az ítéletet természetesen megfellebbezték. Szilárd a hitük, hogy 
Svájcban van még független, pártatlan bírói fórum, amely minden zsidó befolyástól 
mentesen, pusztán az érvek, a bizonyítékok mérlegelése és saját lelkiismerete alapján 
hozza meg majd ítéletét. A harc tehát tovább folyik. A zsidóság jól tudja; hogy amilyen 
könnyű volt neki ezt az első kedvező ítéletet kierőszakolni, éppoly nehéz, söt 
lehetetlen lesz ugyanezt a felsőbb bírói fórumokon is elérni. A zsidóellenes szervezetek 
pedig testvéri szolidaritással készülnek az újabb harcra. Sietve gyűjtik tovább az 
adatokat s a bizonyítékokat. A szembenálló felek érzik, hogy a berni per hatalmas 
erőpróba. Most dől el, vajon a zsidóság világhatalma az elszenvedett súlyos csapások 
után még mindig oly nagy, oly erős-e, hogy meg tudja hamisítani az igazságot? 
Másrészt pedig, hogy az új, a fiatal zsidóellenes népi mozgalmak fel tudják-e venni a 
harcot a siker reményében, a mindeddig legyőzhetetlennek hitt ellenséggel? 

Milyen volt az ítélet hatása? Vajon érdemes volt-e a zsidóságnak ezt a harcot 
kierőszakolni és a velejáró kockázatot vállalni? Sajtója révén persze igyekezett az 
egész világot telekürtölni, hogy íme a Jegyzőkönyvek mégis csak hamisítványok. A 
remélt, a várt nagy visszhang azonban elmaradt. A tömegek már nem vakok, nem 
hisznek, felébredtek. Svájcban az antiszemita szervezetek az utóbbi időben igen 
megerősödtek. A zsidóellenes propaganda egyre fokozódik. A svájciak kezdenek 
visszaemlékezni rá, hogy annak idején Adolf Cremieux, a francia zsidó külügyminiszter 
és szabadkőműves vezér befolyására emancipálták a zsidókat minden feltétel és korlát 
nélkül. A Jegyzőkönyvek soha nem remélt népszerűségre tettek szert és óriási 
példányszámban fogynak. 

De a világosabban látó zsidók sincsenek túlságosan elragadtatva a berni 
eseményektől. Legalább is erre vall az Osyach Schojachne Thon dr. rabbi képviselő és 
lapszerkesztő cikke a vilnai Hajnt (Ma) című jiddis újságban. 

Thon dr. egyebek között így ír: A berni ítélet nem elégtétel. Nem vagyok hálás a 
svájci zsidóknak ezért a perért. Mi adjuk a nagy emberek túlnyomó százalékát (!), mi 
vagyunk a kiválasztott nép, mi a győzedelmeskedők népe vagyunk és akkor mi 
fellebbezünk és kérjük annak megállapítását, hogy nem vagyunk rosszabbak a többi 
népeknél. Hol az a fórum, amely bíró lehet a mi népünk felett? 

Meggyőzi-e majd a berni ítélet a tömegeket? — kérdi tovább a jeles 
rebbele. F/eischhauerés csőcselék környezete (!) gondoskodik majd róla, hogy ne 
legyen semmi hatása. 

Egy haza, egy nép, egy nemzet és — eltűnik majd a zsidókérdés. A cionizmus 
feleletet ad arra, hogy miért gyűlölik mindenütt a zsidóságot. A berni per csak ártott a 
zsidóságnak. Két dolgot kell leszögeznünk; 

1. a berni per az antiszemitizmusnak használt, a zsidóság szempontjából 
jelentéktelen, 

2. a zsidókérdés megoldásához egyetlen út vezet: önálló nép, önálló haza. 
Otthont a zsidóságnak. Váltsátok meg Ahasvérust! 

így szól a cikk. A nagyképű, itt-ott már a szemtelenséggel határos frázisokat 
nem tekintve — amelyekhez a zsidók részéről különben is hozzá vagyunk szokva — 
józan és világos álláspont. Bár csak így vélekednék és cselekednék az egész zsidóság. 


VI. 


Thon dr.-ral együtt mi is felvethetjük a kérdést, volt-e eddig valami 
kézzelfogható haszna a zsidóságnak a berni perből? Aligha. Ezt a pert, ennek 
kierőszakolását nem is lehet egyébbel megmagyarázni, mint azzal a fejetlenséggel és 
ideges kapkodással, amely a zsidóság vezető köreiben az utóbbi években 
észrevehetően lábra kapott. A sorozatos taktikai hibákat, tévedéseket csakis úgy 
érthetjük meg, ha feltesszük, hogy a zsidóság vezetői elvesztették tisztán látásukat s 
nem tudják az eseményeket a szükséges tárgyilagossággal és józan nyugalommal 


megítélni. Azok a súlyos vereségek, amelyek a világzsidóságot a legutóbbi években 
érték, érlelhették meg zsidó vezető körökben azt a gondolatot, hogy a zsidó tömegek 
körében lábra kapott pánik és bizalmatlanság leküzdésére sürgősen valami olyat kell 
tenni, ami legalább látszólag sikert jelent. Most már nyilvánvaló, hogy a berni per egy 
szerencsétlen, elhibázott gondolat volt. Mit is akart ezzel a perrel a zsidóság? 
Bebizonyítani, hogy a Jegyzőkönyvek hamisítványok s hogy a bennük foglalt, a 
világuralom megszerzését célzó alapgondolatok sem igazak. De hiszen ezzel a 
zsidóság saját magát, legfőbb lényegét tagadja meg. Megtagadja egész múltját, 
történelmét, nagy egyéniségeit, dogmáit, szentkönyveit, megtagad mindent, ami vér 
és lélek szerint zsidó. Megtagadja a saját létjogosultságát, mert a Jegyzőkönyvek a 
zsidó szellemiség legtipikusabb megnyilvánulásai, valóságos tárházai az eredeti zsidó 
gondolatoknak. A Jegyzőkönyvekben minden benn van, ami igazán zsidó. Józan, 
elfogulatlan ésszel kételkedni sem lehet valódiságukban. 

De még ha el is fogadjuk azt a tényeknek homlokegyenest ellenmondó, 
semmivel sem igazolható feltevést, hogy a Jegyzőkönyveket nem zsidók írták, a 
helyzeten ez sem változtat. Vajon ez esetben már semmi sem bizonyít a zsidóság 
világuralmi törekvései mellett? Vegyük csak elő a zsidó szent könyveket. Az ó- 
szövetség minden lapja, kezdve a Jákob legendától, a Talmud minden sora, a zsidó 
népvezéreknek (Herzl,  Nordaustb.) összes írásai leplezetlenül hirdetik a 
kiválasztottság, az uralomra hivatottság, a felsőbbrendűség évezredes rögeszméit, 
amelyekből a zsidóság, úgy látszik, sohasem lesz kigyógyítható. 

Bernben tehát tovább folyik a harc. Ezt a küzdelmet a nemzetközi antiszemita 
szervezetek igazságuk tudatában s a győzelem reményében majd becsületes és tiszta 
fegyverekkel harcolják végig, ámbár olyan ellenféllel állnak szemben, amely 
eszközökben nem válogat s ha kell, a legnemtelenebb fegyverek alkalmazásától sem 
riad vissza. 

A harc végső eredményét nem tudhatjuk előre. Legyen azonban bármilyen is a 
végső ítélet, azt hogy a Jegyzőkönyvek valódiak, megfellebbezhetetlenül bizonyítják a 
zsidó világuralmi tervek áldozatainak, népek millióinak szenvedései, megpróbáltatásai, 
gyötrelmei. 

Ezekről a szándékairól és törekvéseiről a zsidóság sohasem mondott le, sőt nem 
is mondhat le, mert ott élnek vércseppjeiben, ott izzanak lelke legmélyén. A létükben 
fenyegetett, pusztulásra ítélt nemzsidó népeknek sem szabad soká késlekedniük, mert 
a világveszedelemmel szemben világösszefogásra van szükség. 


